GiliGold/VAD_KnessetCorpus huggingface dataset:
יבגני סובה:
אבא שיש לו ילד היום מעל גיל שש לא זכאי לשום הטבה.
יבגני סובה:
ההטבה שניתנת פה היא כסף נטו לשכר.
יבגני סובה:
כל נקודת זיכוי שווה 223 שקלים בשנת המס 2022.
יבגני סובה:
אם יש לאבא ולאימא שני ילדים בגילאים האלה, כל אחד מהם זכאי לשתי נקודות - 446 שקלים בחודש לכל אחד מההורים.
יבגני סובה:
משפחה שמרוויחה 9,000,10,000 או 11,000 שקל לחודש, שזו משכורת ממוצעת בשוק, תקבל 10,800 שקל נטו לשכר.
יבגני סובה:
הפעם האחרונה שהדבר הזה נעשה היה אחרי המחאה החברתית כשהוסיפו לאבות נקודות זיכוי.
יבגני סובה:
אני זוכר את זה היטב, זה היה לפני 10 שנים.
יבגני סובה:
אף פעם לא היו נקודות זיכוי לאבות בגין הילד, רק אימהות נהנו מהדבר הזה.
יבגני סובה:
אני חושב שהתכנית הזאת מכניסה כסף לאנשים שעובדים, היא מתמרצת אנשים לצאת לעבוד.
יבגני סובה:
למה לבוא ולהגיד שזאת לא תכנית טובה?
יבגני סובה:
זה אחד מהדברים שאנחנו עושים.
יבגני סובה:
אני חושב שהרבה אנשים ירגישו את זה מיד כשנעביר את זה בכנסת, לכן אין שום סיבה לעכב את זה.
יבגני סובה:
טוב שיעשו את זה רטרואקטיבית מ-1 בינואר.
יבגני סובה:
הכי חשוב שהאנשים ירגישו את זה בכיס.
אוסאמה סעדי:
יבגני, אתה מנסה ומנסה, אבל ככל שאתה מסביר יותר זה רק אומר כמה התכנית הזאת גרועה.
יבגני סובה:
אתה לא חייב להסכים.
יבגני סובה:
אני הסברתי לך טכנית איך - -
אוסאמה סעדי:
יבגני, אתה לא צריך להסביר יותר מידי, כי ברגע שיש תכנית טובה אתה רואה.
אוסאמה סעדי:
על חוק ההוצאה לפועל אנחנו אפילו לא מתווכחים, אנחנו ישר מרימים יד.
אוסאמה סעדי:
כשאתה משתדל ומתאמץ זה אומר דרשני.
יבגני סובה:
רוב האנשים במדינה לא יודעים אחרי 30 שנה לקרוא את תלוש השכר, אז מה אתה רוצה?
יבגני סובה:
הם לא יודעים כמה הפרשים, כמה נקודות.
יבגני סובה:
התכנית נותנת כסף נטו בשכר של אנשים עובדים, זה כל הסיפור.
אוסאמה סעדי:
לשכבות החלשות ולחברה הערבית שבקושי משתכרות שכר מינימום זה לא עוזר.
אוסאמה סעדי:
אם מישהו מקבל 6,000,7000, מה זה עוזר לו נקודת זכות, שתי נקודות, שלוש או ארבע?
אוסאמה סעדי:
תעזרו לו בנטו.
אוסאמה סעדי:
אל תעשו כמו הממשלה הקודמת שנתנה לכולם, גם לעשירים, גם לכאלה שמשתכרים 40,000 שקל.
אוסאמה סעדי:
הרי התכנית הזאת באה להילחם ביוקר המחייה, לתת מענה ליוקר המחייה.
אוסאמה סעדי:
מה אתם נותנים?
אוסאמה סעדי:
את שכר המינימום אתם מעלים בחצי שקל לשעה?
יבגני סובה:
זה לא קשור לנקודות הזיכוי.
יבגני סובה:
מי שעובד - יקבל.
אוסאמה סעדי:
אתם מעלים את שכר המינימום ב-100 שקל?
אוסאמה סעדי:
תתביישו.
יצחק פינדרוס:
כשהגיע החוק של דמי אבטלה כולנו הצבענו פה אחד, וכשהגיע הנושא של ההכשרה המקצועית בשביל שאנשים יעבדו, שזה נוגע ליותר אנשים מאשר אתה מדבר עליהם, היינו בעד כולנו.
יצחק פינדרוס:
כשהגיע החוק של הוצאה לפועל, כולנו היינו בעד כי היה פה משהו שבא לסייע לאזרחים.
יצחק פינדרוס:
גבית 18 מיליארד שקל עודף מיסים רק בינואר, כשאני לא רוצה לחשוב על כמה זה יהיה בתכנית שנתית.
יצחק פינדרוס:
העלית בשמונה צווים מיסים לאזרחי ישראל.
יצחק פינדרוס:
אתה לוקח על כל ליטר דלק יותר מאשר שכר המינימום לשעה.
יצחק פינדרוס:
אתה מספר לנו שאתה הולך לתת נקודות זיכוי, כשהשרים בפייק ממשלה הזאת אומרים לך במסיבת העיתונאים שמדובר על 300,000 שכירים שהולכים ליהנות מזה.
יצחק פינדרוס:
בוא נניח שמדובר ב-200,000 שכירים.
יצחק פינדרוס:
אחוז וחצי מהשכירים במדינת ישראל הולכים ליהנות מהדבר הזה.
יצחק פינדרוס:
אתה מספר שאתה תיתן למי שיעבוד?
יצחק פינדרוס:
תיתן פתרון לשכירים, תוריד את המס.
יצחק פינדרוס:
אתם משקרים לעם ישראל.
יבגני סובה:
המספרים שלך לא נכונים.
יצחק פינדרוס:
ליברמן אמר 300,000.
יבגני סובה:
530,000 אנשים ייהנו מהדבר הזה.
יצחק פינדרוס:
את מענק העבודה במקום לתת עכשיו, כמו שאמר לפיד, הוא הולך לתת ביולי.
יצחק פינדרוס:
שם מדובר על פחות ממיליארד שקל, על 600 מיליון שקל.
יצחק פינדרוס:
זו בושה להביא את זה לכנסת, בטח להביא את זה להקדמת דיון.
ניר אורבך:
בקשה להקדמת הדיון בהצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה), התשפ"ב-2022 (מ/1515), על כל שלוש הקריאות.
ניר אורבך:
בעד – 5
אוסאמה סעדי:
אני מגיש רביזיה.
יצחק פינדרוס:
גם אני.
ניר אורבך:
בקשת הממשלה להקדמת הדיון בהצעת חוק לתיקון דיני העבודה (העלאת שכר המינימום, הוספת יום חופשה והסדר להשלמת שעות חסרות), התשפ"ב-2022 (מ/1516).
ניר אורבך:
פטור רק לקריאה הראשונה.
ניר אורבך:
תנמק עורכת הדין דבורה ספיר אליעזר, יועצת משפטית זרוע העבודה במשרד הכלכלה.
דבורה ספיר אליעזר:
הבקשה של מזכיר הממשלה הייתה גם לקריאה הראשונה וגם לקריאה השנייה.
ניר אורבך:
אנחנו כרגע מדברים רק על הקריאה הראשונה, כשהנימוק הוא אותו נימוק.
דבורה ספיר אליעזר:
מדובר בהצעת חוק שגובשה במסגרת דיונים שבהם השתתפו נציגי ארגוני מעסיקים, ההסתדרות הכללית החדשה כארגון המייצג את המספר הגדול של העובדים במדינה, ונציגי ממשלה.
דבורה ספיר אליעזר:
הצעת החוק מבקשת לעשות שלושה דברים עיקריים: אחד, להעלות את שכר המינימום עד 2025 - -
יצחק פינדרוס:
לכמה השנה?
דבורה ספיר אליעזר:
עד לגובה של 6,000 שקל, כשהפעימה הראשונה אמורה לקרות, וזו הסיבה שבגינה מבקשים את הפטורים מחובת הנחה, כבר באפריל 2022 שאז שכר המינימום אמור לעלות ב-100 שקלים לחודש במשרה מלאה.
אוסאמה סעדי:
100 שקל לחודש?
אוסאמה סעדי:
חצי שקל לשעה, באמת חבל על הזמן.
דבורה ספיר אליעזר:
התיקון השני זה הוספת יום חופשה להורים שמועסקים במקום העבודה עד חמש שנים.
דבורה ספיר אליעזר:
התיקון של החופשה השנתית אמור להתחיל עם פרסומו של החוק.
יצחק פינדרוס:
מה זה הסדר להשלמת שעות חסרות?
דבורה ספיר אליעזר:
ההסדר להשלמת שעות חסרות שאמור להתחיל תשעה חודשים מיום הפרסום, הוא הסדר שאמור להוסיף או לאפשר קצת גמישות בחישוב השעות הנוספות.
יצחק פינדרוס:
גמישות למעסיק.
דבורה ספיר אליעזר:
במקום לקבל על שעות נוספות העובדים יקבלו בגין אותן שעות שהם החסירו.
יצחק פינדרוס:
דופקים את העובד.
אוסאמה סעדי:
נותנים לו יום חופשה על חשבון שעות נוספות.
ניר אורבך:
אנחנו עוברים להצבעה על פטור לקריאה ראשונה בהצעת חוק לתיקון דיני העבודה (העלאת שכר המינימום, הוספת יום חופשה והסדר להשלמת שעות חסרות), התשפ"ב-2022 (מ/1516).
יצחק פינדרוס:
רביזיה.
ניר אורבך:
נודיע על השעה של הרביזיה.
ניר אורבך:
תודה לכם, אני נועל את הישיבה.
החוק הבאות:
הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 20), התשפ"ב-2022 (מ/1499).
החוק הבאות:
<< הצח >>
החוק הבאות:
<< הצח >> נכחו: חברי הוועדה: ניר אורבך – היו"ר יצחק פינדרוס חברי הכנסת: גלעד קריב ייעוץ משפטי: ארבל אסטרחן מנהלת הוועדה: נועה בירן - דדון רישום פרלמנטרי: אתי אפלבוים
החוק הבאות:
<< הצח >> << הצח >>
ניר אורבך:
אדוני, חבר הכנסת גלעד קריב, הצטרפת אלינו.
ניר אורבך:
אנחנו כרגע בסעיף על סדר-היום: בקשת יושב-ראש ועדת החוקה חוק ומשפט להקדמת הדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) ( תיקון מס' 11), התשפ"ב-2022, מ/1461, לפני הקריאה השנייה והשלישית.
ניר אורבך:
אדוני, תנמק בבקשה.
גלעד קריב:
בקצרה, אנחנו אתמול בוועדת החוקה סיימנו את הדיון הארוך והממושך בחקיקת ובהכנת הצעת חוק הסמכויות המיוחדות להתמודדות עם נגיף הקורונה (הוראת שעה) (הארכת תוקף) ועניינים נוספים.
גלעד קריב:
סיימנו והצבענו על החוק והנחנו אותו על שולחן המליאה.
גלעד קריב:
לשמחתי, אחרי הנחת החוק על שולחן המליאה התגבשו הבנות חשובות בין הקואליציה לאופוזיציה לגבי החוק שכוללות גם הסכמה לשילוב שתיים מההסתייגויות שהוצגו על-ידי החברים באופוזיציה במסגרת הדיונים בוועדה.
גלעד קריב:
לכן כרגע קיבלנו החלטה על פי סעיף 89 לתקנון הכנסת למשוך בחזרה מהמליאה את הצעת החוק לוועדה ובעוד זמן קצר נתכנס על-מנת לשלב את ההסתייגויות ואז להצביע מחדש על החוק.
גלעד קריב:
מכיוון שהרצון הוא לסיים היום את מהלך החקיקה, אנחנו זקוקים לפטור מחובת ההנחה לגבי הנוסח החדש של החוק שבתקווה יאושר בעוד זמן קצר בוועדה כך שנוכל להצביע עליו היום במליאה.
ניר אורבך:
תודה רבה חבר הכנסת קריב.
ניר אורבך:
חבר הכנסת פינדרוס, אתה רוצה להתייחס?
יצחק פינדרוס:
לצערי הרב מאז הקמת הממשלה אני לא רואה בדיוק מה הממשלה עושה עם הסמכויות האלה ואיזה החלטות היא מקבלת.
יצחק פינדרוס:
ההחלטות משתנות, או יותר נכון אין החלטות.
יצחק פינדרוס:
אנחנו רואים את זה.
יצחק פינדרוס:
מדינת ישראל הידרדרה מהמקומות הראשונים, מהעשירייה הראשונה בטיפול למקום ה-64 בכל המדדים, כפי שגיליתי אתמול.
יצחק פינדרוס:
לא מצליח להבין לאיזה צורך, הרי מבטלים את הבידודים בכל מקרה, מבטלים את הכול בכל מקרה.
יצחק פינדרוס:
למה הם צריכים סמכויות?
יצחק פינדרוס:
לאיזה נושא?
יצחק פינדרוס:
בדיקות היום נעשות בבית, בדיקות ביתיות, לכן אני לא רואה שום צורך ולאן ממהרים.
יצחק פינדרוס:
בין כה וכה הקבינט לא התכנס עד היום בפורום שהוא צריך להתכנס ולא קיבל החלטות בפורום שהוא צריך.
יצחק פינדרוס:
שר החוץ לא שם, שר האוצר לא שם, אף אחד לא נמצא שם.
יצחק פינדרוס:
לא רואה שום צורך במהירות בחוק הזה ולכן לא אוכל להסכים להקדמת הדיון.
ניר אורבך:
אני מבין.
ניר אורבך:
מי בעד ההצעה לקבלת פטור ירים את ידו?
ניר אורבך:
ההצעה התקבלה.
ניר אורבך:
2 בעד, 1 נגד, ההצעה התקבלה.
ניר אורבך:
תודה רבה, אני נועל את הישיבה.
ניר אורבך:
צוהריים טובים, אני מתכבד לפתוח את ישיבת ועדת הכנסת, היום יום שני, כ' באדר א' התשפ"ב, 21 בפברואר 2022, על סדר היום: רביזיות על החלטות הוועדה.
ניר אורבך:
נתחיל בנושא הראשון, רביזיה על החלטת הוועדה בבקשת יושב ראש ועדת הפנים והגנת הסביבה להעברת הצעות החוק הבאות, מוועדת החוץ והביטחון לדיון בוועדת הפנים והגנת הסביבה: 1.
ניר אורבך:
הצעת חוק האזרחות והכניסה לישראל (הוראת שעה), התשפ"א-2021 (פ/1994/24), של חבר הכנסת צבי האזור.
ניר אורבך:
חברי הכנסת ווליד טאהא ואוסאמה הגישו רביזיה.
ניר אורבך:
חבר הכנסת ווליד טאהא יו"ר ועדת הפנים, בבקשה.
וליד טאהא:
בהמשך לדיון שהיה לפני שעתיים שבו נימקתי, הסברתי מדוע החוק הזה צריך להיות מטופל בוועדת הפנים, וגם מניתי את הסיבות הענייניות לכך, הוועדה הצביעה נגד הבקשה שלי.
וליד טאהא:
ביקשתי הצבעה חוזרת, דיון חוזר.
וליד טאהא:
אני שוב אומר, עדיין יש אפשרות לעשות את הדבר הנכון בעניין הזה ולהביא את ההצעה לוועדת הפנים והגנת הסביבה.
אוסאמה סעדי:
אני חוזר על הנימוקים שהעלינו גם בדיון הקודם, הראשון, שבו נתקבלה ההחלטה להעביר את החוקים לוועדת החוץ והביטחון, וגם לנימוקים היום בעקבות הבקשה של חברי יו"ר ועדת הפנים.
אוסאמה סעדי:
מה שחשוב זה גם העמדה של הייעוץ המשפטי של הוועדה.
אוסאמה סעדי:
הוא אומר במפורש שהפורום הטבעי, הנכון, הראוי והנאות הוא ועדת פנים, או לכל הפחות ועדה משותפת של חוץ וביטחון עם ועדת הפנים שזה מה שהיה עד היום.
אוסאמה סעדי:
בתחילתו של החוק הדיונים היו אך ורק בוועדת הפנים, אחרי זה הייתה ועדה משותפת.
אוסאמה סעדי:
אני מדבר לפרוטוקול, כי הנושא הזה יגיע בסופו של יום לבג"ץ.
אוסאמה סעדי:
אפילו על החלטת ועדת הכנסת שוקדים עכשיו הארגונים והמשפחות הנפגעות בעתירה לבג"ץ.
אוסאמה סעדי:
אני מפנה אותך, אדוני היושב-ראש, למכתב, ואני רואה שהוא מונח בפניך, של ארגון עדאלה בו ביקשו ממך להעביר את זה לוועדת הפנים.
אוסאמה סעדי:
גם אנחנו ברשימה המשותפת פנינו במכתב רשמי כדי שהכל יהיה ממוסמך ומתועד לקראת הדיונים בבג"ץ על החוק הזה.
אוסאמה סעדי:
יש פה גם בקשה רשמית של יו"ר ועדת הפנים שמבקש להעביר את זה אליו.
אוסאמה סעדי:
יש פה הדרה טוטאלית של אלה שנפגעים ושל אלה שמייצגים את הנפגעים.
וליד טאהא:
וגם של אלה שיש חשש שייצגו אותם.
אוסאמה סעדי:
כמובן.
אוסאמה סעדי:
להעביר את כל החוק הזה אך ורק לפסים של נושאים ביטחוניים ותו לא?
אוסאמה סעדי:
הרי שמו של החוק הוא חוק האזרחות, אין בו אפילו מילה אחת על העניין הביטחוני.
אוסאמה סעדי:
זאת הזדמנות אחרונה, אדוני היושב-ראש, להעביר את זה לדיון בוועדת הפנים או בוועדה המשותפת כדי שנעלה את הנושאים ושתתקבל החלטה.
אוסאמה סעדי:
לבוא ולהדיר אותנו טוטאלית מהחוק הזה, זה לא נכון, זה לא ראוי וזה לא חוקי.
ניר אורבך:
את הטיעונים לכאן ולכאן שמענו פעמיים.
ניר אורבך:
אני נשארתי בעמדתי, חבר הכנסת ווליד טאהא, שצריך להעביר את זה לוועדת החוץ והביטחון.
ניר אורבך:
אנחנו נעבור כרגע להצבעה.
ניר אורבך:
מי בעד הרביזיה, ירים את ידו?
ניר אורבך:
רביזיה על בקשת הממשלה להקדמת הדיון בהצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה), התשפ"ב-2022 (מ/1515), בכל הקריאות.
ניר אורבך:
הגישו רביזיה חברי הכנסת סעדי ופינדרוס.
אוסאמה סעדי:
מה שנקרא ומה שקרוי "תכנית כלכלית למאבק ביוקר המחייה וסיוע למשפחות החלשות" זה דבר שלא מביא ישועה ולא מסייע לאוכלוסיות הנזקקות.
אוסאמה סעדי:
אולי נקודת המס ונקודת הזיכוי הן למשפחות שמשתכרות 10,000, כפי שחברי יבגני סובה נקב בדיון הקודם, אבל אני מייצג משפחות שבקושי משתכרות שכר מינימום, שמשתכרות קצת מעל לשכר מינימום, ולהן זה לא עוזר.
יבגני סובה:
יש פה גם את הגדלת המענק של מס הכנסה שלילי ב-20%, שזה כמעט 800 שקל בנוסף ל-4,000 שקל מענק עבודה.
יבגני סובה:
את מה שאפשר מגדילים.
אוסאמה סעדי:
זה מענק לשנה.
אוסאמה סעדי:
זה כמו שאתם מעלים את שכר המינימום ב-100 שקל לחודש.
אוסאמה סעדי:
יוצא חצי שקל לשעה.
יבגני סובה:
זו חבילה שתואמה עם ההסתדרות.
אוסאמה סעדי:
יש לי ביקורת קשה כלפי ההסתדרות גם בעניין הזה.
אוסאמה סעדי:
למה הגיעה ההסתדרות בעסקת החבילה?
אוסאמה סעדי:
לכך שאתם נותנים יום חופש נוסף על חשבון השעות הנוספות.
אוסאמה סעדי:
תראו מה אתם נותנים בסופו של יום לאזרח הפשוט, וזה כשיש עליית מחירים בחשמל, עלייה בארנונה, עלייה בדלק.
אוסאמה סעדי:
זאת בושה וכלימה.
אוסאמה סעדי:
למה ההטבה רק להורים לילדים עד גיל 12?
אוסאמה סעדי:
מה עם משפחות שיש להן ילדים בגילאי 14,15, 16?
אוסאמה סעדי:
ההוצאה למשפחה על ילדים בגילאים האלו היא יותר כי הדרישות שלהם הן יותר.
אוסאמה סעדי:
למה הגבלתם את זה עד גיל 12?
יבגני סובה:
יש ויכוח לגבי זה.
יבגני סובה:
אל תשכח שיש הורים שמשלמים על הסעות לילדים בבתי הספר היסודיים.
יבגני סובה:
ילד בגיל 13 או 14 לא זקוק להסעה.
יבגני סובה:
אני יודע על אנשים שמשלמים כמעט 2,000 שקל בשנה רק על ההסעות לבית הספר.
יבגני סובה:
ילד בגיל 13 או 14 שולחים לבד באוטובוס.
יבגני סובה:
אני מבין את הביקורת, וטוב שיש ביקורת, אבל מצד שני אי אפשר לקחת משהו אחד ולהציג אותו כתכנית כוללת.
יבגני סובה:
התכנית היא באמת גדולה.
יבגני סובה:
אני משוכנע שזה רק הצעד הראשון.
יבגני סובה:
אתה יודע מה, לפני זה גם עשינו מספר צעדים.
יבגני סובה:
מדיניות הממשלה אומרת, צא לעבוד, ואנחנו נתמרץ אותך לעבוד.
יבגני סובה:
ככל שתעבוד ותגיע למשכורת, אפילו אם היא 7,000 שקל, תרגיש כבר משהו שהממשלה נותנת לך.
יבגני סובה:
שנים לא נתנה הממשלה.
יבגני סובה:
הפעם האחת שהממשלה נתנה הייתה אחרי המחאה החברתית.
אוסאמה סעדי:
נתנו בממשלה הקודמת שהייתה ממשלת נתניהו וגנץ.
יבגני סובה:
אתה מדבר נקודתית על משבר הקורונה.
אוסאמה סעדי:
בקורונה שילמו.
יבגני סובה:
אני לא כלכלן, אבל יש הרבה כלכלנים שיגידו לך שהעלאת שכר המינימום זה לא הפתרון.
יבגני סובה:
הפתרון הוא להוריד את יוקר המחייה על ידי רפורמת הייבוא שאמורה להוזיל מוצרים.
יבגני סובה:
כל הסיפור הוא שנוזיל את המחירים, שלא נוסיף לשכר המינימום עוד 300 שקל.
יבגני סובה:
אם היינו מעלים את שכר המינימום בשנה הזאת ב-300, עדיין היית בא ואומר, לא מספיק 300, תעלו את זה ל-7,000 או ל-8,000.
יבגני סובה:
המטרה להוזיל מחירים בכל הענפים וכך להילחם ביוקר המחייה, לא להוסיף עוד 200,300 שקל.
ניר אורבך:
הרביזיה לא התקבלה.
ניר אורבך:
תודה רבה לכם, אני נועל את הישיבה.
ניר אורבך:
היום יום רביעי, כ"ב באדר א' תשפ"ב, 23 בפברואר 2022.
ניר אורבך:
על סדר-היום: ערעורו של חבר הכנסת שלמה קרעי על החלטת הנשיאות שלא לאשר דחיפות הצעתו לסדר-היום בנושא "האם הממשלה החליטה על נסיגה מחומש?".
ניר אורבך:
על דעת חבר הכנסת קרעי ובהסכמתנו חברת הכנסת אורית סטרוק תציג, ואחרי שסגן הנשיא ייתן נימוק על ההחלטה אז ניתן אפשרות גם - - -
נועה בירן-דדון:
סגן יו"ר הכנסת.
ניר אורבך:
סגן יושב-ראש הכנסת.
אורית סטרוק:
בשלב הזה הוא סגן היו"ר, אפשר להפוך אותו לסגן נשיא, אפשר לסגן קונסול.
אורית סטרוק:
יש היום הרבה אלטרנטיבות, אבל כרגע הוא סגן יו"ר.
מנסור עבאס:
את יודעת, נתת לנו רעיון נפלא.
מנסור עבאס:
לנשיא המדינה יכול להיות שצריך להמציא עוד סגן, שיהיה ייצוג.
אורית סטרוק:
זה מה שאמרתי, הכול - - -
מנסור עבאס:
ייצוג הולם בנשיאות - - -
אורית סטרוק:
יש המון פתרונות לקואליציה, כי כבר הגיע הזמן להפסיק לדבר על משברים בקואליציה.
אורית סטרוק:
הינה, הגיע שלמה, איזה יופי.
ניר אורבך:
חבר הכנסת קרעי, אתה רואה, בתור מי שהיה במפלגה שהייתה שותפה גם לקואליציות הקודמות אז הייתה יצירתיות גם בקואליציות הקודמות.
אורית סטרוק:
אני חושבת שלא כדאי לדבר על משברים בקואליציה.
אורית סטרוק:
הקואליציה שבורה, יש רגעים שהיא מסתדרת.
ניר אורבך:
יש wishful thinking, וזה בסדר גמור.
ניר אורבך:
יש מציאות ויש רצונות של האופוזיציה, וזה בסדר גמור.
ניר אורבך:
חבר הכנסת קרעי, בוקר טוב, אתה תציג את הבקשה, אחר כך ניתן לסגן יושב-ראש הכנסת להשיב, וכמובן שניתן גם לחברת הכנסת סטרוק.
שלמה קרעי:
תודה, אדוני יושב הראש, מכובדי סגן יושב-ראש הכנסת.
שלמה קרעי:
אדוני יושב הראש, הסיפור של חומש הוא זרקור שמאיר את הזרמים העיקריים בקואליציה הזו.
שלמה קרעי:
בעצם יש כאן מקום שנמצא במיקום אסטרטגי, אני בטוח שאתה יודע, אני בטוח שהיית שם בעצמך.
ניר אורבך:
הייתי שם אגב הרבה לפני שנציגי הליכוד החליטו להגיע לשם, גם בימים היותר קשים.
שלמה קרעי:
מצוין, זה עוד יותר, אדרבה ואדרבה.
שלמה קרעי:
אם היית שם הרבה לפני ואם עדיין בוערת בליבך אהבת ארץ ישראל והציונות, אז אני לא מצליח להבין איך אתם מאפשרים למה שקורה שם לקרות.
שלמה קרעי:
נרצח שם בחור, יהודה דימנטמן, ובשבעה נתנו פרס לטרור, הרסו שם מבנים של הישיבה, חסמו שם את העלייה של בחורי הישיבה והאברכים, עצרו שם את ראש הישיבה בתוך השבעה.
שלמה קרעי:
זה ממש כואב הלב לראות איך המרצחים האלה יושבים ושמחים וצוהלים כשהם רואים שממשלת ישראל עובדת בשבילם.
שלמה קרעי:
הם עושים פיגוע טרור והממשלה נותנת להם פרס.
שלמה קרעי:
הממשלה משלימה את המלאכה שהם לא הצליחו, את מלאכת ההרס והטרור שהם לא הצליחו להשלים עד הסוף.
שלמה קרעי:
עכשיו, אנחנו רוצים לדעת מה קורה.
שלמה קרעי:
קודם כול, מאז הרצח עבר לשם מין בסיס זמני של צה"ל, כשמה שאנחנו יודעים ושומעים, שהמטרה שלו היא לפנות את חומש באופן סופי.
שלמה קרעי:
מצד שני אנחנו שומעים את האמירות שלכם שלא תיתנו לזה לקרות, אבל אנחנו רואים שזה כן קורה בפועל, שכן יש הרס מדי פעם, שכן חוסמים מלהגיע לשם.
שלמה קרעי:
עשינו שם סדר ליל ט"ו בשבט, ואת הרכבים עם האוכל שהבאנו מהצעירים מהדרום, שהביאו שם לעשות את ארוחת הערב לבחורי הישיבה, עיכבו שלוש שעות במחסום, ולא נתנו להיכנס עד שאמרתי לאותו מח"ט שהיה שם שאני לא מדבר על הפגנה.
שלמה קרעי:
הוא אמר לי: אתה מביא לי לפה אלפים.
שלמה קרעי:
אמרתי לו שאלו לא אלפים, זה אוכל לבחורי הישיבה, תן להם להיכנס.
שלמה קרעי:
בסוף הוא קיבל את זה.
שלמה קרעי:
שלוש שעות חיכו.
שלמה קרעי:
ובכלל, חוסמים אנשים מלהגיע לשם, מה שלא היה עד היום.
שלמה קרעי:
אז אנחנו רוצים לדעת, לקיים דיון, האם באמת הממשלה החליטה לסגת מהמקום האסטרטגי הזה, מאדמת ארץ ישראל, ממקום שעדיין נמצא בשטחי C.
שלמה קרעי:
לא שבעיניי יש הבדל בין שטחי C או B או A, כולם צריכים להיות שטחים של ארץ ישראל ושל העם היהודי.
שלמה קרעי:
זה בריבונות מדינת ישראל, ולא נותנים.
שלמה קרעי:
והשאלה אם אתם מתכוונים לפנות משם את הישיבה.
שלמה קרעי:
הישיבה שמגנה על ארץ ישראל היא כיפת ברזל שנמצאת שם במיקום מאוד אסטרטגי, שאם נפקיר אותו זה יכול להוות איום ביטחוני חמור על כל האזור.
שלמה קרעי:
ומה אתם עושים בעניין?
שלמה קרעי:
האם אין לנו את הזכות לבוא ולשאול את השאלות האלה ולדבר על זה במליאת הכנסת, לקבל תשובה לשאלה כל כך פשוטה?
ניר אורבך:
חבר הכנסת מנסור עבאס סגן יושב-ראש הכנסת, בבקשה.
מנסור עבאס:
תודה, אדוני היושב-ראש, בוקר טוב לכולם.
מנסור עבאס:
כמובן, חברים, נשיאות הכנסת או החלטות נשיאות הכנסת לא מייצגת עמדה במהות של השאלה ששאלת.
מנסור עבאס:
זאת שאלה שאתה צריך להפנות לממשלה.
מנסור עבאס:
וכמובן שלא רק שמותר, חובה לנהל דיונים בכנסת בנושאים האלו ואחרים.
מנסור עבאס:
אבל, כפי שאתה יודע, חבר הכנסת שלמה קרעי, לכנסת יש סדר עדיפויות שבועי בהתאם לצרכים, בהתאם לפניות של מספר רב של חברי כנסת.
מנסור עבאס:
ואני מסתכל ורואה שאכן אישרו ארבע הצעות דחופות לסדר שכולן של חברי הכנסת מהאופוזיציה, וזאת זכותם להשתמש בכלים הפרלמנטרים כדי לפקח על עבודת הממשלה, וגם להיות חלק מעבודת הכנסת.
מנסור עבאס:
ולכן, אני חושב שאולי בשלב הזה מכיוון שזאת שאלה שבמהותה קשורה להחלטת ממשלה עדיף לפנות לממשלה ישירות בשאילתה ולשאול את השאלה הזאת.
מנסור עבאס:
ובהתאם לתשובה תוכל לקיים דיון בכנסת, כן או לא בהתאם לתשובה הזאת.
מנסור עבאס:
שוב, העמדה היא לא עמדה על מהות הנושא, אלא על עדיפות בעבודה הפרלמנטרית או בסדר- היום של הכנסת.
שלמה קרעי:
אדוני סגן הנשיא, אני חושב שרוב - - -
מנסור עבאס:
לא, סגן היו"ר, בוא נישאר ממלכתיים.
שלמה קרעי:
סגן היו"ר, סליחה.
אורית סטרוק:
גם אני כבר קראתי לו סגן הנשיא, אולי נדון בזה ברצינות.
שלמה קרעי:
לא, סגן בנשיאות הכנסת.
מנסור עבאס:
אני רק – טעות - - -
שלמה קרעי:
אתה חבר נשיאות הכנסת.
שלמה קרעי:
אתה סגן בנשיאות הכנסת.
שלמה קרעי:
אני חושב שרוב ההצעות הדחופות לסדר הן הצעות דחופות שיהיה אפשר לפתור אותן אם היה איזשהו דיאלוג עם הממשלה, טיפול מיידי בתחלואה, וכו'.
שלמה קרעי:
מה, זה לא משהו שאפשר לפתור מול שר הבריאות?
שלמה קרעי:
אני לא חושב שהתשובה הזאת היא תשובה רלוונטית לעניין של הצעה דחופה לסדר.
שלמה קרעי:
הצעה דחופה לסדר-היום נועדה להעלות לסדר-היום הציבורי נושא שנמצא בליבת הקונצנזוס בעניין שחברי כנסת חושבים שצריך לדבר עליו, ובעינינו הדבר הזה משמעותי מאוד.
שלמה קרעי:
אנחנו לא רוצים לחכות שהממשלה כבר תבצע בפועל את מה שהיא רוצה לבצע לפני שיתקיים על כך דיון ציבורי.
שלמה קרעי:
אם אתה מתחייב לי כאן שלא יהיה פינוי מחומש עד שלא יהיה דיון בנושא הזה, אני מוכן לקבל.
שלמה קרעי:
אתה מוכן להתחייב לי שאתה תגן על חומש כל עוד לא יהיה דיון?
מנסור עבאס:
אתה עכשיו עובר עכשיו לדיון המהותי של השאלה עצמה.
שלמה קרעי:
לא, לדחיפות.
שלמה קרעי:
אני מדבר על הדחיפות, לא על המהותי.
מנסור עבאס:
כמובן שנשיאות הכנסת לא מתעסקת עם תוכן השאלה, אלא משווה בין נושאים ומתעדפת אותם בהתאם.
שלמה קרעי:
זה נקרא תוכן.
שלמה קרעי:
היא מתעדפת בין נושאים, זה נקרא תוכן.
מנסור עבאס:
אתה יודע מה, גם יש ביטוי למספר חברי כנסת שמגישים את הבקשות, וכולם נמצאים פה מהאופוזיציה.
מנסור עבאס:
כנראה שגם בתוך האופוזיציה הם תעדפו את הנושאים שנמצאים כאן בסדר-היום, ולכן זה מה שהתבטא בהחלטת הנשיאות.
מנסור עבאס:
זאת אומרת שלרוב שיקול הדעת של הנשיאות קשור לשיקול הדעת של חברי הכנסת מהאופוזיציה שמגישים נושאים, ומספר רב של חברי כנסת תומכים בהצעות האלו.
שלמה קרעי:
הרבה פעמים זה לא בא לידי ביטוי בהצעות דחופות לסדר שנדחו.
מנסור עבאס:
לרוב.
מנסור עבאס:
שיקול הדעת כמעט - - -
שלמה קרעי:
זאת לא פעם ראשונה שאנחנו כאן משתמשים במנגנון של הרוויזיה.
מנסור עבאס:
ברגע שכולנו רואים שלהצעה יש ארבעה וחמישה חברי כנסת שהגישו את אותה הצעה אז כמעט שלא נשאר שיקול דעת, אלא אם הנושא נידון בוועדות אחרות או במסגרת פרלמנטרית אחרת.
מנסור עבאס:
אבל כמעט שלא נשאר לנשיאות הכנסת שיקול דעת בנושא הזה.
ניר אורבך:
חבר הכנסת קרעי, השאלה, האירוע לנושא הזה מוגש, הבקשה מוגשת פעם ראשונה לנשיאות הכנסת?
אורית סטרוק:
אני לא חושבת.
אורית סטרוק:
לא לא.
אורית סטרוק:
על חומש.
שלמה קרעי:
לא, אני לא חושב, הגשנו כמה פעמים את העניין הזה.
ניר אורבך:
חברת הכנסת סטרוק, אתן לך לדבר, ואחרי זה נסכם.
אורית סטרוק:
הגשנו כמה וכמה פעמים.
מנסור עבאס:
הגשתם שאילתה בנושא הזה?
מנסור עבאס:
שאילתה ישירה?
אורית סטרוק:
אני לא מכירה שאילתה שהוגשה.
אורית סטרוק:
אבל אל תדאג, אם תוגש שאילתה דחופה בעניין חומש אני חותמת לך עכשיו שיושב-ראש הכנסת לא יקבל אותה.
אורית סטרוק:
איך אני איתך?
אורית סטרוק:
חותמת לך.
מנסור עבאס:
אני לא בטוח.
אורית סטרוק:
לא בטוח?
אורית סטרוק:
כי יש לך פחות ניסיון מלי בלהגיש שאילתות דחופות מימין ליושב-ראש הכנסת.
אורית סטרוק:
יש לך קצת פחות ניסיון מלי.
אורית סטרוק:
אז אני מבטיחה לך, אפילו מוכנה להתערב שאם אני מגישה שאילתה דחופה בנושא חומש, מוכנה גם לנסות, ואני אומרת לך שהוא ידחה אותה.
מנסור עבאס:
אז בואו ננסה ונראה.
אורית סטרוק:
אבל אני רוצה קודם כול להתייחס לגופו של עניין.
אורית סטרוק:
אני רוצה לפני שאני מדברת על חומש, לפני שאנחנו נכנסים לוויכוח, קודם כול אני רוצה לברך את יושב-ראש הוועדה חבר הכנסת אורבך לרגל אירוסי בנו.
שלמה קרעי:
מזל טוב.
אורית סטרוק:
ולאחל לך, ניר, מכל הלב, שהחתן וארוסתו יזכו להקים בית נאמן בישראל, ואתם תזכו לראות מהם הרבה הרבה נחת.
שלמה קרעי:
אמן.
אורית סטרוק:
ואני אומרת לך את זה באמת מכל הלב.
אורית סטרוק:
ותדע שגם אם יש בינינו הרבה מחלוקות, ברמה האישית אני מאחלת לך מכל הלב שתיהנו, שתהיה לכם שמחה גדולה, שתזכו ליהנות מהזוג הצעיר, ובכלל מכל הצאצאים שלכם.
ניר אורבך:
אורית, תודה רבה, זאת ברכה מרגשת באמת.
אורית סטרוק:
ממש מהלב.
ניר אורבך:
ואני שמח שזאת את.
ניר אורבך:
מעבר למחלוקות אני גם יכול להגיד פה לפרוטוקול שלפחות מבחינתי יש הערכה מאוד גדולה.
ניר אורבך:
אני מקווה שזה הדדי.
אורית סטרוק:
ברוך השם.
אורית סטרוק:
ותדע לך, ניר, שאני הולכת כל בוקר למערת המכפלה.
ניר אורבך:
ומתפללת עליי.
אורית סטרוק:
אני מתפללת עליך שתזכה לחזור בתשובה.
ניר אורבך:
גם חבר הכנסת איתמר בן גביר מתפלל עליי.
ניר אורבך:
את השנייה שאומרת לי את זה.
אורית סטרוק:
כל יום.
אורית סטרוק:
ואני אגיד לך מה, עזוב, אני לא חשובה לעניין הזה, כי אני לא כזאת צדיקה, אבל מערת המכפלה זה מקום שממנו כל התפילות עולות ישירות לקדוש ברוך הוא.
ניר אורבך:
כשהייתי במערת המכפלה אני התפללתי גם עליכם, באמת.
שלמה קרעי:
בינתיים התפילות שלך משפיעות על אלי אבידר.
ניר אורבך:
ואני אומר עוד משהו, חברת הכנסת סטרוק, אני רוצה שנרים כפפה, בסדר?
ניר אורבך:
נמצאת איתנו פה העובדת המסורה של הכנסת מרינה, תקשיבי עכשיו, אורית, תשמעי רגע אחד, אחרי שהיא ראתה את הסיור של חברי ועדת החוץ והביטחון היא ביקשה שנארגן גם משהו לעובדי הכנסת.
אורית סטרוק:
לעובדי הכנסת?
אורית סטרוק:
יאללה.
אורית סטרוק:
בואו נלך על זה, איזה כיף.
אורית סטרוק:
אני ממש בעד, זה רעיון נפלא.
ניר אורבך:
אחרי ששמעו את זה כבר פנו אליי עוד דרכה.
ניר אורבך:
אז אנחנו מרימים את הכפפה ביחד?
אורית סטרוק:
יאללה, ביחד.
ניר אורבך:
סגור.
אורית סטרוק:
מצוין, סגרנו.
אורית סטרוק:
עכשיו נתקדם.
שלמה קרעי:
שנייה, אורית.
שלמה קרעי:
מנסור, כן הגשנו שאילתה ועדיין לא נענינו.
מנסור עבאס:
כן, בדקת?
מנסור עבאס:
בסדר.
ניר אורבך:
עכשיו אני שם את השכפ"ץ.
אורית סטרוק:
שים שכפ"ץ, אין בעיה.
אורית סטרוק:
אני רוצה קודם כול שנשים את עצמנו במסגרת של האירוע הזה.
אורית סטרוק:
כשמעלים נושא לסדר-היום, אני אומרת את זה לך, אדוני סגן היושב-ראש, זאת הדרך של חברי הכנסת לברר מהי עמדת הממשלה.
אורית סטרוק:
כי כשמעלים נושא לסדר-היום צריך לבוא נציג ממשלה ולומר ברבים, בפומבי את עמדתו.
אורית סטרוק:
ומכיוון שזו הדרך, יש שיטה סיסטמתית של נשיאות הכנסת דהיום, היושב-ראש והסגנים, להשתדל שלא יעלו נושאים שהם במחלוקת בתוך הקואליציה כדי לא לעצבן את הקואליציה, ולא להציג עמדה שתעצבן את החלק הזה או הזה או הזה של הקואליציה.
אורית סטרוק:
איך אני יודעת את זה?
אורית סטרוק:
כי אני באופן שיטתי מעלה נושאים כאלה, כי הם הנושאים שכואבים לי וחשובים לי.
אורית סטרוק:
ובשבוע שעבר כשהיינו כאן נעשתה בדיקה, חבר הכנסת פינדרוס בדק, אפילו אני לא שמתי לב, אבל הוא בדק, ייאמר לזכותו, והוא ראה שאף הצעה לסדר-היום של אורית סטרוק, שמגישה כל שבוע הצעה דחופה לסדר-יום, אף אחת לא התקבלה.
אורית סטרוק:
ולכן נהייתי מערערת סדרתית, כי אני נשללת סדרתית מהיכולת להעלות הצעות.
אורית סטרוק:
וזה מהסיבה שההצעות האלה הן הצעות ששנויות במחלוקת ביניכם, ולא נוח לכם שיבוא שר ויעמוד על הדוכן ויגיד מה הולכים לעשות, כי זה יעצבן חלק מהאנשים, כמו שכבר ראינו שקרה.